Երկուսը քաղաքում

«Երկուսը քաղաքում» (ֆր.՝ Deux Hommes Dans La Ville), 1973 թվականի ֆրանսիական գեղարվեստական ֆիլմ, նկարահանված ֆրանսիացի հայտնի ռեժիսոր՝ Խոսե Ջովաննիի կողմից։ Ֆիլմի առաջին պրեմիերան տեղի է ունեցել 1973 թվականի հոկտեմբերի 25-ին, Փարիզում։ Ֆիլմում խաղում են ֆրանսիական կինոյի աստղեր՝ Ժան Գաբենն ու Ալեն Դելոնը։ Ժան Գաբենի համար, սա դարձավ իր կյանքի վերջին նշանակալից ֆիլմը։ Սյուժեն ներկայացնում է մի հայտնի թեմա կինեմատոգրաֆի մեջ՝ մահապատժի թեման, որը շատ հոգեհարազատ էր ռեժիսորին։ Երեխաներին ֆիլմը խորհուրդ է տրվում դիտել 13 տարեկանից բարձր և ծնողների հետ միասին։


== Սյուժե ==
Ժերմեն Կազնևը (Ժան Գաբեն) ֆրանսիացի բանտային դաստիարակ է։ Վերջինիս օգնությամբ, բանտից վաղարժան ազատ է արձակվում նրա բանտարկյալ ընկեր՝ Ջինո Սթրաբլիջջին (Ալեն Դելոն)։ Նախկին հանցագործը որոշում է լիովին նոր կյանք սկսել, ապրել սովորական մարդու կյանքով, ազնիվ գործի դասավորվել և սիրել կնոջը՝ Սոֆիին։ Ազատության մեջ Կազնևն ամեն ինչում աջակցում է Ջինոյին։ Ազատության հենց առաջին օրերին, Ջինոյին այցելում է նրա հին ընկերների հանցախումբը։ Իրենց պարագլուխ Մարսելն, առաջարկում է Ջինոյին դարձյալ զբաղվել հին գործերով, սակայն վերջինս հրաժարվում է։ Դրանից հետո Ջինոն պատահական ավտովթարի է ենթարկվում իր կնոջ հետ, որի մեջ Սոֆին ողբերգական զոհվում է։ Ջինոն ծանր վնասվածքներ ստանալով կենդանի է մնում ու մի քանի օրից դուրս գրվում հիվանդանոցից։ Ժամանակի ընթացքում Ջինոն ծանոթացնում է Կազնևների ընտանիքին, իր նոր ընկերուհու՝ Լյուսիի հետ։ Նա աշխատանքի է դասավորվում մի հրատարակչությունում, որտեղ քրտնաջան, ազնվորեն կատարում է իր պարտականությունները։ Թվում է թե նախկին բանտարկյալին հաջողվում է նոր կյանք սկսել, սակայն շուտով նոր անհաջողություններ են սկսվում։ Ջինոն պատահականորեն հանդիպում է մի տեսուչի՝ Գուատրո ազգանունով։ Վերջինս Ջինոյի կյանքը վերածում է իսկական դժոխքի։ Նա չի հավատում, որ Ջինոյի տեսակ հանցագործը կարող է փոխվել և հետապնդում է նրան ամեն քայլին, հետևում ամեն գործողությանը և հարցաքննում ամեն իրադարձության ժամանակ։ Ջինոյի հետ դարձյալ փորձում է կապ հաստատել՝ Մարսելն, իր հանցախմբի հետ։ Նկատելով դա, տեսուչ Գուատրոն ձերբակալում է ավազակներին։ Չսահմանափակվելով ամեն ինչից, Գուատրոն նորից ու նորից է կպչում Ջինոյի անձին։ Մի օր Ջինոն բռնացնում է տեսուչին, իր ընկերուհուն՝ Սոֆիին սիրահետելիս։ Չդիմանալով, Ջինոն հարձակվում է Գուատրոյի վրա և ծեծկռտուքի մեջ, հանկարծակիորեն սպանում նրան։ Ջինոյին իսկույն ձերբակալում են և սկսում հետաքննությունը։ Ջինոյի դեմ կեղտոտ ցուցմունքներ են տալիս նաև այնպիսի մարդիկ, որոնք ժամանակին տարաձայնություններ էին ունեցել իր հետ։ Դատարանը վճիռ է կայացնում մահապատժի ենթարկել Ջինո Սթրաբլիջջիին։ Ժերմեն Կազնևը բազում անգամ իր բողոքներն է ներկայացնում իշխանությանը, սակայն ապարդյուն։ Ջինոյին գլխատում են գիլյոտինով։


== Դերակատարներ ==


== Պրեմիերան երկրներում ==
«Երկուսը քաղաքում» ֆիլմի առաջին պրեմիերան, տեղի է ունեցել 1973 թվականի հոկտեմբերի 25-ին, Ֆրանսիայի մայրաքաղաք՝ Փարիզում։

 Ֆրանսիա, 1973 թվականի հոկտեմբերի 25
 Իտալիա, 1973 թ. նոյեմբերի 30
 Գերմանիա, 1974 թ. մարտի 7
 Շվեդիա, 1974 թ. մայիսի 13
 Թուրքիա, 1974 թ. հոկտեմբեր
 Հունգարիա, 1975 թ. մայիսի 13
 Ֆինլանդիա, 1975 թ. հոկտեմբերի 10
 Իսպանիա, 1976 թ. մարտի 15
 ԱՄՆ, 1976 թ. օգոստոս


== Խոսե Ջովաննիի սեփական փորձ ==
«Երկուսը քաղաքում» ֆիլմի ռեժիսոր՝ Խոսե Ջովաննիի կենսագրությունը, ինչ որ չափով նման է ֆիլմի սյուժեին։ Նախկին հանցագործի և մահապատժի թեման, (հայտնի թեմաներ են ամբողջ կինեմատոգրաֆի մեջ) հոգեհարազատ էին Ջովաննիին և դրա համար էլ նա նկարահանեց այս ֆիլմը։
1945 թվականին Խոսե Ջովաննին և նրա ավագ եղբայրը գալիս են Փարիզ։ Նրանք մի ավազակախմբի անդամ են դառնում, որի պարագլուխն էր իրենց հարազատ քեռին։ Այդ նույն թվականին, հանցախումբը զինված հարձակում է կազմակերպում մի տան վրա, որի ժամանակ հրաձգություն է սկսվում։ Կրակոցների ժամանակ վիրավորվում է տան տերը, բայց նա էլ կրակ արձակելով, սպանելով Խոսեի եղբորն ու քեռուն։ Խոսեին ձերբակալում են, սակայն ինչպես հետաքննության ժամանակ է պարզվում, նա ձեռքում նույնիսկ զենք չէր բռնել։ Հետաքննությունը տևում էր մոտ երեք տարի։ 1948 թվականի նոյեմբերի 17-ին, դատարանը վճիռ է կայացնում՝ Ջովաննիին և իր գործակցին՝ Ժորժ Աքքադին, մահապատժի ենթարկել գիլյոտինի միջոցով։ Երկար ամիսներ, Խոսեն անցկացնում է մահապատժի ենթարկվածների բանտախցում, սպասելով գիլյոտինի։ Խոսեի հոր քրտնաջան ջանքերի շնորհիվ, նրան հաջողվում է խուսափել մահից։ Ֆրանսիայի նախագահ՝ Վենսան Օրիոլը, որոշում է կայացնում փոխարինել գիլյոտինը քսան տարվա հարկադիր աշխատանքներով։ 1956 թվականին Ջովաննին տասնեմեկ տարվա կալանքից հետո, ազատություն է ստանում։ 1986 թվականին իրականանում է մի նոր դատական նիստ, 1945 թվականի գործով։ Դրանից հետո Խոսե Ջովաննիի գործը լիովին փակված է ճանաչվում։


== Ծանոթագրություններ ==


== Արտաքին հղումներ ==
Երկուսը քաղաքում (ֆրանս.) Archived 2012-07-13 at the Wayback Machine.